**Grŵp Cyswllt Cyflogwyr (GCC)**

 **Cylch Gorchwyl ac Aelodaeth**

1. **Cefndir**

Mae Strategaeth Cyflogadwyedd PCYDDS[[1]](#footnote-2) yn nodi’r amcanion cyflogadwyedd.

Mae’r strategaeth yn gofyn i holl feysydd y cwricwlwm gynnal grwpiau cyswllt cyflogwyr effeithiol (neu fecanweithiau amgen/cyfatebol sydd wedi’u cymeradwyo) i sicrhau bod llais y cyflogwr yn cael ei glywed ac yn dylanwadu ar gyflogadwyedd ein myfyrwyr. Mae’n angenrheidiol i bob Disgyblaeth Academaidd gael o leiaf un GCC, ond gallai fod mwy. Dylai deilliannau’r grwpiau cyswllt cyflogwyr, a allai fod ar ffurf cofnodion y cyfarfod, gael eu cyflwyno i’r Byrddau Disgyblaeth ac ymlaen wedyn i’r Byrddau Athrofa a Senedd y Brifysgol. Gall Grwpiau Cyswllt Cyflogwyr gwrdd mor aml ag sy’n ofynnol ond dylent gwrdd o leiaf unwaith bob blwyddyn academaidd.

1. **Cylch Gorchwyl Grwpiau Cyswllt Cyflogwyr (GCC)**
2. Cynghori’r maes Disgyblaeth Academaidd ar berthnasedd ac addasrwydd cwricwlwm ei raglenni a addysgir i’r sector cyflogaeth, yn cynnwys newidiadau i raglenni astudio cyfredol neu awgrymiadau ar gyfer rhaglenni newydd;
3. Cynghori ar ddatblygiad a gweithrediad y cwricwlwm, yn cynnwys strategaethau asesu, niferoedd myfyrwyr posibl, a chyfleoedd i ddatblygu sgiliau’r gweithle;
4. Nodi tueddiadau a/neu bryderon cyflogwyr sy’n debygol o gael effaith ar y gweithgareddau academaidd;
5. Archwilio cyfleoedd i gyfoethogi profiad academaidd y myfyrwyr o ran cyflogadwyedd a gwneud argymhellion fel y bo’n briodol;
6. Adolygu perthnasedd ac addasrwydd prosiectau cyfredol a chynlluniedig o ran arfer proffesiynol;
7. Archwilio ffyrdd eraill y gall y Ddisgyblaeth a rhanddeiliaid allanol ysgogi, annog a meithrin mwy o gyfranogiad gan gyflogwyr yng ngweithgareddau’r Ddisgyblaeth;
8. Cynghori ar fentrau strategol mawr a datblygu rhaglenni newydd;
9. Nodi a chefnogi cyfleoedd posibl o ran datblygu staff;
10. Hyrwyddo cydweithredu ar draws y sector i fynd i’r afael ag anghenion cyflogaeth yn y dyfodol.
11. **Aelodaeth**

Cadeirydd A benodir yn flynyddol o blith yr aelodau (Anogir cyd-gadeirio rhwng academyddion a chyflogwyr).

Aelodau Staff sy’n gyfrifol am reoli a/neu gyflwyno’r ddarpariaeth.

 Cyflogwyr o’r sector sy’n gysylltiedig â’r ddarpariaeth.

Dewisol Cynrychiolwyr o Gyrff Allanol eraill (megis Cyrff Proffesiynol, Statudol a Rheoleiddio).

 Cyn-fyfyrwyr sy’n gweithio yn y sector.

1. Cyhoeddir Strategaethau a Pholisïau PCYDDS ar [SharePoint Gwasanaethau Corfforaethol](https://uowtsd.sharepoint.com/corporate-services/SitePages/Policies%20and%20Strategies.aspx) [↑](#footnote-ref-2)